འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་
རབ་ཏུ་འབར་བའི་མདོ་ལས་བྱམས་མ་
རྩ་བའི་དཀྱིལ་འཁོར་གྱི་ཆོ་ག་
བཞུགས་སོ། །
།གཡུང་དྲུང་ལྷ་ཡི་སྐད་དུ་ན། མུ་ཡེ་ཁྲི་སངས་དེ་རྒྱ་ཧ། གང་ཟག་མི་ཡི་
སྐད་དུ་ན། སྟོན་པས་བསྟན་པ་རྗེས་སུ་བཞག་པ། བྱམས་མ་ཆེན་མོ་རྩ་བའི་དཀྱིལ་
འཁོར་གྱི་དོན་བསྟན་པའི་མདོ། རྣམ་པ་ཐམས་ཅད་མཁྱེན་པ་སྤྲུལ་པའི་སྐུ་ལ་ཕྱག་
འཚལ་ལོ། །
༧ དེའི་ཚེ་དེའི་དུས་ན། མི་མཇེད་ཀྱི་འཇིག་རྟེན་ལྷོ་འཛམ་བུ་གླིང་གི་སོག་ཁ།
གནས་མཆོག་དམ་པ་འོལ་མོ་གླིང་ཆེན་གྱི་བྱང་ནུབ་ཀྱི་ཞིང་ཁམས། ཡུལ་སྣང་ལྡན་
འབུམ་གླིང་བྱ་བའི། གྲོང་ཁྱེར་ཆེན་པོ་ན་རན་ཛ་ཡི་དབུས་དཀྱིལ། སྐུ་མཁར་སྨོན་པ་
ཡང་རྩེའི་ནང་དུ། ཡབ་གཉན་རིགས་ཀྱི་རྒྱལ་པོ་བསམ་ལྡན་རྒྱལ་བ་ཞེས་བྱ་བ་དང་།
ཡུམ་བྲམ་ཟེའི་བཙུན་མོ་ཁྲི་མ་འབུམ་སྐྱོང་མ་ཞེས་བྱ་བ་གཉིས་ལ། འཁོར་དང་ལོངས་
སྤྱོད་དང་། རྒྱལ་ཁམས་དང་། མངའ་རིས་དཔག་ཏུ་མེད་པར་མངའ་འོ། །དེ་ལ་
སྲས་ཁྱེའུ་ལྕམ་དྲལ་གཉིས་སུ་བལྟམས་ཏེ། དྲལ་པོ་ནི་ཆུང་ནས་ཤེས་རབ་ཀྱི་མཆོག་
ཏུ་གྱུར་པ། མཛེས་ཤིང་ཡིད་དུ་འོང་བ། མཚན་དང་པྲ་ལྟས་བཟང་བ། གཞོན་ནུ་
248

མདོ་སྡེ།
བྱམས་མ་རྩ་བའི་ཆོ་ག
བཅུ་དྲུག་ལོན་ནས། ཡབ་ཀྱི་རྒྱལ་ས་རུ་ཕྱུངས་ཤིང་། རྒྱལ་ཕྲན་དང་། བློན་པོ་དང་།
མངའ་རིས་ཀུན་འདུས་ནས་མཚན་བརྟགས་པས། རྒྱལ་པོ་གཉན་རིགས་ཀྱི་སྲས་པོ་
འདི་ནི་གཞོན་ནུ་གྱུར་ལ་བློ་གྲོས་བརྟན་པ། བརྟན་པའི་ནང་ནས་ཤེས་རབ་མྱུར་བ།
མྱུར་ཞིང་རིག་པ་གསལ་ལ་དངས་པ་དངས་ཤིང་དབང་པོའི་མཆོག་ཏུ་གྱུར་པ། རྒྱལ་
སྲས་གཞོན་ནུ་བློ་གྲོས་ཞེས་བྱ་བར་མཚན་གསོལ་ལོ། །རྒྱལ་བུ་དེ་ལ་ཁབ་ཀྱི་བཙུན་མོ་
ནི། རྒྱལ་པོ་རྗེ་རིགས་ཀྱི་སྲས་མོ། །མུ་ནི་ཏིང་བཙུན་ཞེས་བྱ་བ་བླངས་ནས་སྟང་དང་
དབྱལ་དུ་ཚོགས་སོ། །ལྕམ་མོ་ནི་གཉན་ལྕམ་འོད་གསལ་ཞེས་བྱ་བ་ཤིན་ཏུ་མཚན་
དང་ལྡན་པ། རྒྱལ་རིགས་ཀྱི་སྲས་མོ། །ཆེ་བའི་རིགས་དང་བཙུན་པའི་ཁུངས་འཛོམ་
པས། ལྷ་ཀླུ་མི་གསུམ་གྱི་རྒྱལ་པོ་གང་གིས་ཀྱང་ཁབ་ཏུ་བཞེས་པ་ལ། སྔོན་གྱི་ལས་
དང་སྨོན་ལམ་གྱིས། སངས་རྒྱས་ཀྱི་བསྟན་པ་འཛིན་པའི་གནས་སུ་གྱུར་པ། ཡུལ་
དེའི་ནུབ་ཕྱོགས་སུ་མངའ་དབང་སྒྱུར་བའི་རྒྱལ་པོ་རྒྱ་ཡེ་མཁྱེན་འཕྲུལ་གྱི་རྒྱལ་པོའི་
གདུང་བརྒྱུད། ཀ་དྷ་གསེར་གྱི་མདོག་ཅན་གྱི་བུ། ཀོང་ཙེ་འཕྲུལ་གྱི་རྒྱལ་པོའི་ཁབ་ཏུ་
བྱིན་ནས། བསོད་ནམས་དང་ལོངས་སྤྱོད་དཔག་ཏུ་མེད་དོ། །
དེའི་ཚེ་རྒྱལ་བུ་གཞོན་ནུ་བློ་གྲོས་ཀྱིས་བསམ་པ་ལ། ང་འཇིག་རྟེན་མིའི་ཡུལ་དུ།
ཞིང་དག་པའི་འཛམ་གླིང་སོག་ཁར་ནི་སྐྱེས། ཐོབ་དཀའ་བའི་དལ་འབྱོར་གྱི་མི་ལུས་
རིན་པོ་ཆེ་ནི་ཐོབ། རིགས་བཟང་བ་རྒྱལ་རིགས་དྲ་མ་ཆེན་པོའི་སྲས་སུ་ནི་འཁྲུངས།
ཁུངས་བཙུན་པ་ནི་གདུང་བརྒྱུད་ཀྱི་རྒྱལ་པོ་གཉན་གྱི་རིགས་སུ་ནི་ཆད། དལ་བ་
ཕུན་སུམ་ཚོགས་པ་རྒྱལ་པོའི་མངའ་ཁྲིམས་ནི་ནོན། འབྱོར་བ་ཕུན་སུམ་ཚོགས་པ་
ཟང་ཟིང་ཡོ་བྱད་ནི་མངའ། དེའི་དུས་འདིར་འབད་དེ་བྱང་ཆུབ་དོན་ཅིག་མ་བསྒྲུབ་
ན། འཇིག་རྟེན་འདི་ལ་ཕུན་སུམ་ཅི་ཚོགས་ཀྱང་། ཤི་བའི་ནངས་པར་ལག་སྟོང་སྒྲེན་
བུར་འགྲོ། འཇིག་རྟེན་འདི་ལ་འཁོར་འབངས་ཅི་ཚོགས་ཀྱང་། ཤི་བའི་ནངས་པར་
249

གསུང་རབ་སྒོ་མཛོད་རིན་པོ་ཆེའི་གླེགས་བམ།
22
རོགས་མེད་གཅིག་པུར་འགྲོ། འཇིག་རྟེན་འདི་ལ་སྙན་གྲགས་ཅི་ཡོད་ཀྱང་། ཤི་བའི་
ནངས་པར་མིང་མེད་གཅིག་པུར་འགྲོ། །འཇིག་རྟེན་འདི་ན་ཁེ་གྲགས་ཅི་སྤྱོད་ཀྱང༌།
ཤི་བའི་ནངས་པར་ཁ་ཉེན་གཅིག་པུར་འགྲོ། དེ་ཡི་ཕྱིར་ན་བྱང་ཆུབ་དོན་ཅིག་བསྒྲུབ།
བྱང་ཆུབ་དོན་ལ་སྒྲུབ་ཐབས་རྣམ་པ་གཉིས། རབ་ཀྱི་འཁོར་འབངས་ལོངས་སྤྱོད་ཀུན་
སྤངས་ནས། གཉེན་དང་ཉེ་འབྲེལ་གང་ལའང་མི་འཕྲེང་བར། བྱང་ཆུབ་མཆོག་གི་
དོན་ལ་རབ་ཞུགས་ཏེ། མཚོ་གླིང་དུར་ཁྲོད་ནགས་ཚལ་ལུང་ཕུགས་སུ། རི་དྭགས་
སྨས་མ་ལྟ་བུར་ཉམས་སུ་བླངས། འབྲས་བུ་ཡེ་ཤེས་ཚོགས་ཆེན་རྫོགས་པར་སྣང༌།
ཐ་མ་ཟང་ཟིང་འབྱོར་པ་ཅི་མཆིས་པ། ཆགས་པ་མེད་པར་རང་བཞིན་བློས་བླངས་
ནས། སངས་རྒྱས་མཆོད་དང་སེམས་ཅན་རེ་བ་བསྐང་། བདག་ཉིད་ཡེ་ཤེས་བསྐྱེད་
པའི་རྒྱུར་བསག་པས། བསོད་ནམས་རྒྱུ་ཡིས་ཚོགས་ཆེན་རྫོགས་པར་སྣང་། རྒྱལ་བུ་
བདག་ནི་རང་དབང་རང་ཡོད་ལ། གང་ལྟར་སྤྱོད་ཀྱང་ཇི་བཞིན་བདེ་བ་སྟེ། འབྲས་
བུ་ཡེ་ཤེས་ཚོགས་ལ་འཇུག་པར་མངོན། འོན་ཀྱང་འཇིག་རྟེན་ཁམས་ན་གཉན་པ་
ཡི། ལུས་སེམས་བསྐྱེད་པ་དྲིན་ཆེན་ཕ་མ་ཡིན། དེ་ལ་གམ་ཚིག་མཆིད་ཅིག་མ་སྨྲས་
པར། རང་བློ་གཅིག་པུར་བྱས་ཀྱང་ལུང་དང་འགལ། དྲིན་ཅན་མིག་ནས་གདུང་
བའི་མཆི་མ་འབྱུང་། ལྕམ་དྲལ་གཉིས་ལས་གཞན་གྱི་ཟླ་མེད་པས། ཁྱེའུ་ཞན་ཡང་
ཕ་མའི་ཞབས་ཏོག་རྒྱུ། བུ་མོ་གྲུང་ཡང་མི་ཡི་ལོངས་སྤྱོད་སྣོན། དེས་ན་ཁབ་ཏུ་ང་
རང་ཆེ་བར་འདུག །དེས་ན་ཡབ་དང་ཡུམ་ལ་མཆིད་ཅིག་ཞུ། བློན་འབངས་བསྐུལ་
བས་མང་ཁ་གཟེ་མ་མཆུ། བྱ་བ་མི་མཐུན་ལས་སྤྱོད་སོ་སོར་འདོད། རེ་རེས་དབང་
སྒྱུར་རེ་རེའི་སྙིང་ལ་ན། དེས་ན་རྒྱལ་པོ་རང་ལ་ཚོད་མེད་ན། བློན་པོ་མང་བ་རྒྱལ་
ཁྲིམས་བཤིག་པའི་རྐྱེན། འཁོར་འབངས་ཁས་དྲག་རྒྱལ་ས་འཆོར་བའི་རྒྱུ། འདུ་འདུ་
མང་ན་ཚོམ་ཚོམ་མདུན་མ་འཇིག །བློན་འཛིན་མང་ན་རྒྱལ་པོ་རང་དབང་ཆུང་།
250

མདོ་སྡེ།
བྱམས་མ་རྩ་བའི་ཆོ་ག
མེད།
འཁོར་
བློ་གཏད་མང་ན་སྙིང་གཏད་མདོ་དོན་ཤོར། མཁས་པ་མང་ན་ཆག་ལ་ཆོད་དུས་
མཛངས་མ་མང་ན་བྱ་བ་གྲུབ་དུས་མེད། དེས་ན་ཡབ་ཡུམ་གཉིས་ལ་འདྲི་བ་
ཙམ། དེ་ཙམ་མིན་པར་ང་རང་ཐག་ཅིག་གཅོད། ཐག་ཆོད་མདུན་མ་ལད་ཀྱང་ལེ་
ལེན་མེད། ཅེས་བསམ་ནས། སང་ཉི་མའི་རྩེ་ལ། ཡབ་ཡུམ་གཉིས་རྒྱལ་ས་ཡང་ཐོག་
ཏུ་སྤྱན་དྲངས་ནས། རྒྱལ་བུས་རྒྱལ་པོ་ཡབ་ཡུམ་ལ་རྒྱལ་ཕྱག་ཕུལ་ནས་ཞུས་པ། ཀྱེ་
མ་བཀའ་དྲིན་ཅན་གྱི་ཡབ་དང་ཡུམ། ཟུར་ཙམ་ཁོ་བོའི་ངག་ལ་སྙན་གསོན་དང་། འོ་
སྐོལ་འགྲོ་བ་མི་ཡི་ནང་ནས་ཀྱང་། དབང་ཆེན་རྒྱལ་པོའི་ལས་སུ་སྐྱེས་པ་འདི།
དང་ལོངས་སྤྱོད་དལ་འབྱོར་ཅི་ཚོགས་ཀྱང་། བྱང་ཆུབ་མཆོག་གི་དོན་ལ་མ་ཞུགས་
ནས། རྩེ་གཅིག་ཕྱི་མའི་བརྒྱགས་ཕྱེ་མ་འཐག་ན། ང་རྒྱལ་ཆེ་བ་དྲེགས་པ་རང་ཁ་ཡིན།
ཟང་ཟིང་མང་བ་ཕྱི་མར་ཆགས་རྐྱེན་ཡིན། བྱ་བ་མང་བ་བྲེལ་བ་མཐའ་འཁོབ་ཡིན།
ལོངས་སྤྱོད་ཆེ་བ་ལེ་ལོ་གཡེང་སྐྱོང་ཡིན། འཁོར་འབངས་མང་བ་སྡུག་བསྔལ་བཙོན་
ར་ཡིན། བཀའ་ཁྲིམས་དམ་པ་གཞན་མཐོང་རང་ལུས་ཡིན། གཞན་མགོ་འདོན་པ་
རང་མགོ་འདའ་འདྲེ་ཡིན། གཞན་བློ་སྟོན་པ་རང་བློ་འཆུག་འདྲེ་ཡིན། གཞན་དོན་
བྱེད་པ་རང་དོན་སྟོར་འདྲེ་ཡིན། དེ་ཕྱིར་ཕྱི་མའི་དོན་ཅིག་འཐད་པར་བསམ། བདག་
ནི་རྩེ་གཅིག་ཕྱི་མའི་དོན་བསྒྲུབ་འགྲོ། ཡབ་ཡུམ་རྒྱལ་འཁོར་ལོངས་སྤྱོད་ཇི་བདེར་སྤྱོད།
གཉེན་དང་ཉེ་འབྲེལ་ཚོང་དུས་མགྲོན་དང་མཚུངས། ལུས་ནི་འབྱུང་བཞིས་གཡར་པོ་
དུར་ཁྲོད་གནས་སུ་སྐྱེལ། རྒྱན་དང་ཁ་དོག་སྐད་ཅིག་གཞའ་ཚོན་དག་དང་མཚུངས།
སེམས་ནི་གཅིག་པུར་ཡིན་པས་རོགས་མེད་གཅིག་པུར་འགྲོ། ཟས་ནོར་གཉེན་འབྲེལ་
བྱ་འཕུར་ཤུལ་གྱི་ཚང་བཞིན་ལུས། བཙུན་མོ་རང་ཡང་རང་ཡུལ་གནས་སུ་སྙོགས།
གཅིག་ལ་གཅིག་འབྲེལ་གང་གིས་སུ་ཞིག་འཛིན། དར་ཙམ་མིན་པ་ཕྱི་མ་གང་དུ་
འགྲོགས། ནམ་ཡང་མཛའ་མཐུན་ཁ་ཁར་འགྲོ་དགོས་ལ། ལུས་སེམས་མ་འབྲེལ་གོང་
251

གསུང་རབ་སྒོ་མཛོད་རིན་པོ་ཆེའི་གླེགས་བམ། 22
ས་བ
ནས་སོ་སོར་དགའ། སེམས་ལ་ཆགས་པ་ཡོད་ན་ཁྱིམ་ཐབ་མཛོད། ཆགས་པ་མེད་ན་
བྱང་ཆུབ་དོན་ལ་ཞུགས། ཞེས་སྨྲས་པས།
དེ་ལ་ཡབ་ཀྱིས་ཞལ་ནས་གསུངས་པ། ཉོན་ཅིག་རྒྱལ་བུ་དམ་པ་སྙན་གསོན་དང
འོ་སྐོལ་ཡབ་ཡུམ་སྲས་དང་བཙུན་མོ་བཅས། དབང་ཆེན་རྒྱལ་པོའི་རྒྱལ་སར་ཚོགས་
པ་འདི། བསོད་ནམས་ཚོགས་བསགས་འབྲས་བུ་སྨིན་པ་ཡིན། དལ་འབྱོར་དམ་
པ་སྨོན་ལམ་འགྲུབ་པར་འདོད། དབུལ་ཕོངས་བསོད་ནམས་མ་བསགས་ལས་ཀྱིས་
མནར། སྔོན་ཚོགས་མ་བསགས་ཕྱིས་འབྱུང་ག་ལ་རྙེད། སྔོན་སྦྱིན་མ་བཏང་མ་འོངས་
སུ་ཡིས་སྟེར། དགེ་བ་མ་བྱས་སྡིག་པ་ག་ལ་འབྱོར། རང་གིས་མ་བསྒྲུབ་གཞན་དག་
སུ་ཡིས་སྟེར། རང་དོན་མ་བསྒྲུབ་གཞན་དོན་ག་ལ་འགྲུབ། དེ་ཕྱིར་ཕྱི་མའི་དོན་ཟེར་
ལོས་སོ་མད། འོན་ཀྱང་རྒྱལ་བུ་གཅིག་པུར་འབྲོས་ནས་སུ། བྱང་ཆུབ་བསྒྲུབ་པ་ཉིད་
ཀྱང་ག་ལ་ཡོད། རྒྱལ་པོ་མེད་ན་རྒྱལ་སྲིད་འཆོལ་བུར་འགྲོ། རྒྱལ་ས་རིགས་ངན་
འབངས་ཀྱིས་བརྩོད་འཐེན་བྱེད། དེའི་ཚེ་རྒྱལ་ཁྲིམས་གསེར་གྱི་གཉའ་ཤིང་ཆག །
གཉའ་ནོན་མེད་ན་འོག་འབངས་སིལ་བུར་འགྲོ། རྒྱལ་ཁྲིམས་གསོད་དང་གཅོད་ལས་
མེད་ལགས་ཀྱང་། གཅིག་ཙམ་བདེ་ན་བདེ་བ་རང་ཁ་ཡིན། ཐམས་ཅད་བདེ་ན་
བདེ་བ་ཆེན་པོ་ཡིན། དེ་ཕྱིར་རྒྱལ་ཁྲིམས་དོར་བ་ཅི་ཞིག་མཆིས། གཅིག་ཙམ་སྡུག་
པ་ཆད་པ་རང་མལ་ཡིན། ཐམས་ཅད་སྡུག་པ་དམྱལ་བའི་བཙོན་དོང་ཡིན། གཅིག་
ཙམ་ཉེས་ན་ཉེས་པ་སྒོས་ཁུར་ཡིན། ཐམས་ཅད་ཉེས་ན་ལྷ་མིན་འཁྲུག་ར་ཡིན། དེ་
བས་རྒྱལ་ཁྲིམས་མེད་ན་ཅི་ཞིག་རྒྱུ། རྒྱལ་པོ་དྲེགས་པ་ང་རྒྱལ་ཆེ་སྙམ་ཡང་། དབང་
ཆེན་རྒྱལ་པོས་དབང་སྒྱུར་བཀུར་བ་ཁྱགས། དབང་མེད་དབང་ཐོབ་དབང་ལ་ཚོད་
འཛིན་མེད། ཅི་ཙམ་དབང་བཞིན་དེ་ཙམ་ཁྲོ་གཏུམ་རྒོད། མཐར་ནི་འགྲོ་བ་གང་
དང་མཐུན་པ་མེད། དེ་ཕྱིར་དམན་ལ་དབང་ཆེན་གཏད་པ་ཕོངས། དེས་ན་རྒྱལ་
252

མདོ་སྡེ།
བྱམས་མ་རྩ་བའི་ཆོ་ག
པོའི་ཁྲིམས་ལ་ཉེས་པ་ཆུང་། རང་དོན་མི་བསམ་གཞན་དོན་སེམས་བསྐྱེད་རྒྱུ། ཞིང་
ཁམས་བདེ་བ་དགེ་བའི་གཞི་མ་ཡིན། ཕྱི་མ་ཟེར་བ་རྒྱལ་པོ་ལོས་སོ་བདེན། འོན་
ཀྱང་རོགས་མེད་གཅིག་པུར་ག་ལ་འཐད། དགེ་བ་ཅི་སྤྱོད་རྒྱལ་བློན་བཀའ་གྲོས་
བསྡུར། མང་དུ་ཚོགས་ནས་ཉུང་དུ་མདུན་མ་གཅོད། མང་ཁ་མཐུན་ན་ཉེས་ཀྱང་
འགྱོད་པ་ཆུང༌། རང་ཁར་གཅིག་བློ་བྱས་པའི་ཚོད་ཆེན་མིན། གལ་མེད་རང་སྲོག་
སྐྱེལ་བ་དཔའ་བོ་མིན། རྨང་པ་རང་སྒོ་སྲུང་བ་མཛངས་པ་མིན། ཤེས་ལྡན་ཆག་ཚད་
གཞལ་བ་སྡར་མ་མིན། དེ་ཕྱིར་བྱ་བ་ཐམས་ཅད་གྲོས་སུ་བླུག །བདག་ནི་ཁྱེད་ཙམ་
བློ་གྲོས་མི་ལྡན་ཏེ། མངའ་དབང་བསྒྱུར་བའི་རྒྱལ་པོ་ཀུན་ཚོགས་ནས། དམུ་རིགས་
གཤེན་གྱི་རྒྱལ་སར་མཆིས་ནས་སུ། དཔྱིད་ཟླ་ར་བའི་དགུང་ཚེས་བཅོ་ལྔ་ལ། རྒྱལ་
རིགས་གཤེན་ལ་ཞེ་ས་འབུལ་བའི་དུས། གང་ལྟར་བསམ་པའི་དོན་དང་རབ་ལྡན་
པས། བསམ་ལྡན་རྒྱལ་བ་ཞེས་ནི་བྱ་བ་ཡིན། ཡབ་ཡུམ་གཉིས་ལ་མཆིད་སྨྲས་ཤིན་ཏུ་
ལེགས། བཙུན་མོ་དོར་བ་རྒྱལ་པོའི་ལུགས་ན་མེད། ཉེས་པ་བྱས་ན་ཆད་པ་རང་མལ་
ཡིན། མ་ཉེས་པ་ལ་རང་གནས་ཅི་ལ་སྙེགས། དགེ་བ་སྤྱད་ན་མཉམ་པོར་སྤྱད་པས་
ཆོག །བུད་མེད་ཤེས་ལྡན་མཛངས་ཀྱི་བློ་ཕུག་ཡིན། ཐང་གསུམ་གྱེས་ཀྱང་ཐང་གསུམ་
བསྡུམ་དུ་ཡོད། ཉེས་པ་མེད་ལ་ཚིག་གིས་བཀའ་ནན་ལྕི། དེ་ཕྱིར་རྒྱལ་བུའི་ཤེས་རྒྱུད་
རྣལ་དུ་ཞོག །ཅེས་གསུངས་སོ། །
དེ་ལ་ཡང་ཡུམ་གྱིས་སྨྲས་པ། ཉོན་ཅིག་རྒྱལ་བུ་ཡབ་སྲས་བཙུན་མོ་གསོན། རང་
བློ་ཉེས་ཁར་ཏུང་ཏུང་བྱ་བ་བྲོད། རང་སྲོག་ཆད་ཁར་ཅོག་ཅོག་གཞུ་བདུངས་སྐྱེན།
རང་དོན་ཤོར་ཁར་ཙན་ཙན་འགྲོ་འདུག་མང༌། རྒྱལ་སྲིད་འཆོར་ཁར་རྒྱལ་བུས་ཅི་
ཡང་དྲན། བཀའ་ཁྲིམས་འཆུག་ཁར་བློན་པོས་ཅི་ཡང་བྱེད། གནས་མལ་སྟོང་ཁར་
བཙུན་མོས་ཅི་ཡང་སྨྲ། བསོད་ནམས་ཟད་ཁར་བྱ་བ་ཕྱིན་ཅི་ལོག །སྔོན་ཆད་རྒྱལ་
253

གསུང་རབ་སྒོ་མཛོད་རིན་པོ་ཆེའི་གླེགས་བམ།
22
པོ་བློ་གྲོས་འདི་མ་ཤོམས། རྒྱལ་ཁམས་ཀུན་གྱིས་མ་ཚོར་ཤིན་ཏུ་གཅེས། གལ་ཏེ་ཚོར་
ན་འཁོར་འབངས་གཞན་དུ་འགྲོགྲོ། འཁོར་འབངས་མེད་ན་རྒྱལ་པོ་སྤྲང་པོར་འཁྱམ།
འཁྱམས་ཀྱང་མ་གོམས་ལས་ལ་ཁྱགས་པ་ཆུང་། དགེ་བ་བྱ་བ་ཅི་ནས་ཡོང་སྲིད་ཀྱང་།
མཆོད་སྦྱིན་བྱ་བ་སྲིད་པའི་ལུགས་སུ་མངོན། གཅིག་པུར་བྱ་བ་རང་སྣང་འཁྲུལ་པ་
དང༌། ཡང་ན་གདོན་གྱིས་རློམ་པ་ཡིན་ངོ་ཤེས། དེ་མིན་གཅིག་པུར་བསྡད་པར་ཡོན་
ཏན་མེད། ཡང་ན་དྲང་སྲོང་འགོག་པ་ཅི་ལ་ཆགས། མ་ཆགས་སངས་རྒྱས་ལུས་ཀྱིས་
ཅི་ཞིག་བྱ། རྒྱལ་བུ་ཤེས་རབ་ལྡན་པས་དགེ་བ་བྲོད། བྲོད་ཀྱང་ཅི་བྱེད་མི་ཤེས་ན་སོ་
གཞོན། གཞོན་པའི་ཚིག་ལ་ལ་མེད་ལོས་སུ་ཡུས། ཡུས་ཀྱང་རྒྱལ་བུའི་ཚོད་ལ་ལྟས་
ངན་ཡིན། སེམས་ཅན་དམན་པའི་ཚིག་ལ་འགལ་བ་མེད། དབང་ཆེན་རྒྱལ་པོའི་
ཚིག་ལ་བབས་ལྷུངས་ཆེ། རྒྱལ་བུས་སྨྲ་བ་མ་མང་བཞུགས་པར་ཞུ། ཆག་ཤེས་བློན་
ཕ་དྲི་ནས་གཞལ་དུ་མེད། འཁོར་འབངས་མང་དུ་བསྡུ་ནས་བྱ་རྒྱུ་མེད། རྒྱལ་ཁམས་
དམག་ལ་སྦྲན་ནས་འཐབ་ས་མེད། བཙུན་མོ་རང་ཡུལ་སྙེགས་པས་དོན་མ་མཆིས།
གལ་ཏེ་ཚོད་མེད་མདུན་མ་འདི་ཤོམས་ན། བདག་ནི་དར་གྱི་ཐག་པས་བགགས་ནས་
འཆི། རྒྱལ་པོ་ཡབ་སྲས་བཙུན་མོ་ཇི་བདེར་སྤྱོད། ཅེས་ཟེར་ནས་མ་དགའ་འོ། །
དེ་ལ་བཙུན་མོས་སྨྲས་པ། ཀྱེ་མ་རྒྱལ་པོ་ཡབ་ཡུམ་སྲས་བཅས་གསོན། འཇིག་རྟེན་
ཁམས་ན་མངའ་དབང་རྒྱལ་པོ་ཆེ། དལ་འབྱོར་མི་ལུས་ཐོབ་པ་རྒྱལ་པོ་ཡིན། ཡིན་
ཀྱང་བསོད་ནམས་རོ་ལ་དང་ཆགས་ནས། རྩེ་གཅིག་ཕྱི་མ་མི་དྲན་གླེན་པ་ཡིན། གླེན་
པ་མདོ་མེད་རང་དོན་འཁྱམ་པའི་རྒྱུ། བཅའ་བཅོས་མང